SIRI ออกหุ้นกู้ 1 พันลบ.อายุ 3 ปี ดบ.3.5%
SIRI ออกหุ้นกู้ 1 พันลบ.อายุ 3 ปี ดบ.3.5% ขายผู้ถือหุ้นกู้เดิม-นักลงทุนทั่วไป
20 มี.ค. 2560

บริษัท แสนสิริ จำกัด  (มหาชน) หรือ SIRI ระบุว่า บริษัทได้ยื่นแบบแสดงรายการการเสนอขายหุ้นกู้ของบริษัท มูลค่าไม่เกิน 1,000 ล้านบาท อายุ 3 ปี ครบกำหนดไถ่ถอนปี พ.ศ. 2562 กำหนดอัตราดอกเบี้ยคงที่ร้อยละ 3.50 ต่อปี ชำระดอกเบี้ยทุก ๆ 3 เดือนตลอดอายุหุ้นกู้
โดยเสนอขายหุ้นกู้ในกรณีทั่วไปต่อผู้ลงทุนทั่วไปซึ่งเป็นผู้ถือหุ้นกู้ชุด SIRI167A ผู้ลงทุนประชาชนทั่วไปซึ่งเป็นผู้ถือหุ้นกู้ที่จัดออกโดยบมจ.แสนสิริ ทุกรุ่น ผู้ลงทุนทั่วไปและ ผู้ลงทุนสถาบัน โดยเปิดจองซื้อระหว่างวันที่ 11-12 ก.ค. 59 สำหรับผู้ลงทุนทั่วไปซึ่งเป็นผู้ถือหุ้นกู้ชุด SIRI167A  , ในวันที่ 14 ก.ค. 59 สำหรับผู้ลงทุนประชาชนทั่วไปซึ่งเป็นผู้ถือหุ้นกู้ที่จัดออกโดยบมจ.แสนสิริ ทุกรุ่น และในวันที่ 20 ก.ค.59 สำหรับผู้ลงทุนทั่วไป และผู้ลงทุนสถาบัน โดยมีธนาคารไทยพาณิชย์เป็นผู้จัดการการจัดจำหน่าย และได้รับอันดับความน่าเชื่อถือของหุ้นกู้ที่ระดับ “BBB” โดยบริษัท ทริส เรทติ้ง จำกัด เมื่อวันที่ 7 มิ.ย. 59
ทั้งนี้ บริษัทจะนำเงินจากการเสนอขายหุ้นกู้ครั้งนี้เพื่อซื้อที่ดินเพื่อพัฒนาโครงการ และ/หรือเป็นเงินทุนหมุนเวียนในการดำเนินกิจการของบริษัท